
PROCES VERBAL

al ședinței Consiliului de Observatori al Instituției Publice Naționale a

Audiovizualului Compania „Teleradio-Moldova”

nr. 26 din 28.09.2017

Au participat membrii Consiliului de Observatori: 
Nicolae SPĂTARU, Lilia GUREZ, Stela NISTOR, Vitalie ȚAPEȘ, 
Marina ȚURCAN, Ludmila VASILACHE, Alexandru Vasilachi, Veaceslav VLAD.
Au asistat:
Olga Bordeianu, președinte al IPNA Compania „Teleradio-Moldova”;

Veaceslav Gheorghișenco, director Radio;

Galina Blanaru, director financiar;

Mihail Scoarță, specialist principal Serviciu dezvoltare strategică;

Natalia Beregoi, șef Serviciu comunicare și relații internaționale;

Andrei Jovmir, șef Serviciu programe RMA.

Preşedintele Consiliului de Observatori al IPNA Compania „Teleradio-Moldova” constată că la şedinţă sunt prezenţi 8 membri ai CO, informând Consiliul că în conformitate cu p. 16 al Regulamentului CO, ședințele sunt deliberative dacă la ele sunt prezenți cel puțin 5 din numărul total al membrilor (nouă). 

S-a pus la vot începerea şedinţei, ora 15:00: „PRO” - 8 voturi (N. Spătaru, L. Gurez, S. Nistor, V. Țapeș, M. Țurcan, L. Vasilache, A. Vasilachi, 
V. Vlad).
Președintele Consiliului de Observatori, dl Nicolae Spătaru, a supus votului următoarea ordine de zi:
1. Aprobarea Caietului de sarcini al IPNA Compania „Teleradio-Moldova” pentru anul 2018.
2. Rectificarea Planului financiar al IPNA Compania „Teleradio-Moldova” pentru anul 2017.
3. Diverse.

S-a votat: ”PRO” – 8 voturi (N. Spătaru, L. Gurez, S. Nistor, V. Țapeș, 
M. Țurcan, L. Vasilache, A. Vasilachi, V. Vlad).
Dna Ludmila Vasilache a solicitat ca în cadrul următoarei ședințe a Consiliului de Observatori, conducerea televiziunii publice să prezinte un raport privind respectarea prevederilor art. 7 din Codul Audiovizualului al Republicii Moldova, cu privire la echilibrul și pluralismul politico-social.
Preşedintele Consiliului de Observatori a oferit cuvântul dnei Natalia Beregoi, șeful Serviciului comunicare și relații internaționale, care a informat membrii CO că în perioada 12-13 octombrie 2017 va avea loc seminarul Standarde și modele europene în organizarea activității consiliilor de observatori ai radiodifuzorilor publici. Acțiunea este organizată de Consiliul Europei.
Se pune în discuție chestiunea cu nr. 1 - Aprobarea Caietului de sarcini al IPNA Compania „Teleradio-Moldova” pentru anul 2018.
Preşedintele Consiliului de Observatori, dl Nicolae Spătaru, a oferit cuvântul dnei Olga Bordeianu, președintele IPNA Compania „Teleradio-Moldova”. Domnia sa a prezentat membrilor CO varianta finală a Caietului de sarcini pentru anul 2018 și a vorbit despre modificările efectuate, informând că s-a ținut cont de toate recomandările făcute de membrii CO în ședințele din 05 și 11 septembrie 2017.
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Se aprobă Caietul de sarcini al IPNA Compania „Teleradio-Moldova” pentru anul 2018. 

2. Prezenta hotărâre intră în vigoare în ziua adoptării.

S-a votat: „PRO” - 7 voturi (N. Spătaru, L. Gurez, S. Nistor, M. Țurcan, L. Vasilache, A. Vasilachi, V. Vlad);
„CONTRA” – 1 vot (V. Țapeș).
Se pune în discuție chestiunea cu nr. 2 - Rectificarea Planului financiar al IPNA Compania „Teleradio-Moldova” pentru anul 2017.
I-a fost oferit cuvântul dnei Galina Blanaru, care a prezentat membrilor CO modificările ce urmează a fi efectuate în bugetul Companiei pe anul în curs.
Membrii CO au pus întrebări cu privire la buget și la achizițiile ce urmează a fi efectuate pentru dotarea tehnică a Companiei. Dna Bordeianu a oferit informații suplimentare și a răspuns la toate întrebările adresate de membrii CO.
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Se aprobă Rectificarea Planului financiar al IPNA Compania „Teleradio-Moldova” pentru anul 2017.
2. Prezenta hotărâre intră în vigoare în ziua adoptării.
S-a votat: „PRO” - 8 voturi (N. Spătaru, L. Gurez, S. Nistor, M. Țurcan, 
V. Țapeș, L. Vasilache, A. Vasilachi, V. Vlad).

Durata şedinţei: 15:00-16:30
Au semnat:

Preşedintele

Consiliului de Observatori      
                             Nicolae SPĂTARU

Secretarul

Consiliului de Observatori                                    Emmanuela CERNEI

